
Р Е П У Б Л И К А	Б Ъ Л Г А Р И Я

 О Б Щ И Н А   Ц А Р Е В О


ДО
ПРЕДСЕДАТЕЛЯ НА 
  ОБЩИНСКИ СЪВЕТ ЦАРЕВО



ДОКЛАДНА ЗАПИСКА
От МАРИН КИРОВ - Кмет на Община Царево

Относно: Приемане на Наредба за допълнение на Наредбата за определянето и администрирането на местните такси и цени на услуги на територията на Община Царево;


УВАЖАЕМА ГОСПОЖО ПРЕДСЕДАТЕЛ,
УВАЖАЕМИ ОБЩИНСКИ СЪВЕТНИЦИ,

Представям на Вашето внимание за обсъждане и приемане на проект на Наредба за допълнение на Наредбата за определянето и администрирането на местните такси и цени на услуги на територията на Община Царево /НОАМТЦУ/, приета с приета с Решение № 148/Протокол № 10/08.05.2024 год. на Общински съвет – Царево, изм. и доп. с Реш. № 242/Прот. № 15/04.12.2024г., изм. и доп. с Реш. № 304/Прот. № 18/11.02.2025г., изм. и доп. с Реш. № 343/Прот. № 20/11.04.2025г., изм. и доп. с Реш. № 565/Прот. № 31/16.12.2025г. при следните:

МОТИВИ

          Причини, които налагат допълнението на наредбата.
С Решение № 563/Протокол № 31/16.12.2025 год. на Общински съвет – Царево в Наредбата за опазване на обществения ред и околната среда на територията на Община Царево /НООРОСТОЦ/ са приети условия и ред за регистрация на индивидуални електрически превозни средства /ИЕПС/ в съответствие с § 104, ал. 1 от Допълнителните разпоредби на Закон за изменение и допълнение на Закона за движение по пътищата, обнародван в ДВ, бр. 64 от 2025 г. в сила от 07.09.2025 г., във връзка с  чл. 80 а, (4), т. 3 от Закона за движение по пътищата, обнародван в ДВ бр. 64/2025 г., в сила от 07.09.2025 г..
Съгласно чл. 42в от НООРОСТОЦ за всяко регистрирано превозно средство се издава свидетелство за регистрация и стикер с регистрационен номер след заплащане на определената такса в Наредбата за определянето и администрирането на местните такси и цени на услуги на територията на Община Царево.
С настоящия проект за допълнение на наредбата се въвежда цена за осъществяването на услугата по регистрацията на ИЕПС в размер, който обуславя извършените разходи за прегледа за техническа изправност на заявеното за регистрация ИЕПС, издаването на свидетелство и светлоотразителен стикер с регистрационен номер.
В таксите за административни услуги на „Местни данъци и такси“ се добавя цена за презаверка на удостоверения по ЗМДТ и за издаване на дубликат на приходна квитанция.


Цели, които се поставят
С приемането на настоящия проект на Наредба за допълнение на НОАМТЦУ се цели въвеждането на нови цени за осъществяването на услугите по регистрацията на ИЕПС, презаверка на удостоверения по ЗМДТ и за издаване на дубликат на приходна квитанция.

Финансови и други средства, необходими за прилагането на допълнението по наредбата
За прилагане на допълнението по наредбата не са необходими финансови средства.
             
           Очаквани резултати от прилагането, включително финансовите, ако има такива:
Резултатите, които се очакват от прилагането на наредбата се свеждат до постигане на целите, наложили приемането на същата.
        
          Анализ за съответствие с правото на Европейския съюз
Разпоредбите на настоящия проект за допълнение на ПЗНА са в пълно съответствие с европейското законодателство, както и отговарят в пълнота на разпоредбите и целите на националното и местно законодателство.

На основание чл. 26, ал. 3 от ЗНА, във връзка с чл. 77 от АПК настоящият проект за допълнение на горепосочения ПЗНА е публикуван на интернет страницата на Община Царево заедно с мотивите.

С оглед на гореизложеното и на основание чл. 21, ал. 1, т. 7 и ал. 2 от ЗМСМА, във връзка с чл. 26, ал. 3 и ал. 4 от ЗНА, във връзка с чл. 77 от АПК, предлагам Общински съвет - Царево да приеме следното

    РЕШЕНИЕ:

Приема Наредба за допълнение на Наредбата за определянето и администрирането на местните такси и цени на услуги на територията на Община Царево /НОАМТЦУ/, приета с Решение № 148/Протокол № 10/08.05.2024 год. на Общински съвет – Царево, изм. и доп. с Реш. № 242/Прот. № 15/04.12.2024г., изм. и доп. с Реш. № 304/Прот. № 18/11.02.2025г., изм. и доп. с Реш. № 343/Прот. № 20/11.04.2025г., изм. и доп. с Реш. № 565/Прот. № 31/16.12.2025г., както следва:

§1. В Приложение № 5 Такси за административни услуги, Раздел Стопански дейности, въвежда две нови услуги при следните срок и цени:
Ред 57, СД-21 Регистрация на ИЕПС – 10€ (19,56 лв.), срок – 7 дни;
Ред 58, СД-22 Издаване на нов регистрационен талон при актуализиране на данни в регистър и регистрационен талон при промяна на собственост или при промяна на някои от данните на собственика; Издаване на дубликат на регистрационен талон – 5€ (9.77 лв.), срок – 7 дни.
§2. В Приложение № 5 Такси за административни услуги, Раздел Местни данъци и такси, въвежда две нови услуги при следните срок и цени:
Ред 25, МДТ-1 Презаверка на удостоверения по ЗМДТ – 7.67 € (15 лв.), срок 1 ден;
Ред 26, МДТ-2 Издаване на дубликат на приходна квитанция – за 1 ден – 10€ (19.56 лв.), за 3 дни – 7€ (13.70 лв.)

ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1. Настоящата наредба влиза в сила в тридневен срок от публикуването й.

